1. ΝΟΜΟΣ υπ’ αριθ. 3496 της 2/5 Ιουλ. 1956 (ΦΕΚ Α΄ 151) Περί κυρώσεως της υπ’ αριθ. 1851/24.9.1955 πράξεως του Υπουργικού Συμβουλίου. Άρθρον μόνον.-1.Κυρούται, αφ’ ης ίσχυσεν, η υπ’ αριθ. 1851/24.9.1955 πράξις του υπουργικού Συμβουλίου, έχουσα ούτω: ΤΟ ΥΠΟΥΡΓΙΚΟΝ ΣΥΜΒΟΥ ΛΙΟΝ Λαβόν υπ’ όψιν: α)Σχετικήν εισήγησιν του επί της Εθνικής Αμύνης Υπουργού,ως και το υπ’ αριθ. 0031597/5/55 ε.ε. έγγραφον αυτού. β)Την ύπαρξιν παρά τη Β Αεροπορία, δυάδος Σκαφών (Αεροναυαγοσωστική Μονάς). γ)Το Β.Δ. 17.1.50 «περί κατανομής των οργανικών θέσεων του Κλάδου μονίμου διοικητικού προσωπικού Β. Αεροπορίας μεταξύ των διαφόρων κατηγοριών και ειδικοτήτων» (ΦΕΚ 20/Α΄/1950). δ)Το Ν.Δ. 2454/1953 «περί καθορισμού των οργανικών θέσεων των Μονίμων Αξιωματικών της Β. Αεροπορίας και άλλων τινών διατάξεων» (ΦΕΚ 172 Α΄). ε)Την ανάγκην επιτεύξεως οικονομιών δια της ορθολογικωτέρας εντάξεως ομοειδών Υπηρεσιών, αποφασίζει: 1.Η παρά τη Β. Αεροπορία υφισταμένη Αεροναυαγοσωστική Μονάς (ΑΝΜ) συγχωνεύεται εν τω Β. Ναυτικώ ως ακολούθως: Α΄.Προσωπικόν 2.Αι βάσει των κειμένων διατάξεων υφιστάμεναι εν τη Β. Αεροπορία οργανικαί θέσεις (αριθμοί) Αξ/κών και Υπαξ/κών ειδικότητος Αρμενιστού, αποτελούμεναι εκ 1 θέσεως Επισμηναγού, 2 Σμηναγών, 4 Υποσμηναγών ή Ανθυποσμηναγών, 2 Αρχισμηνιών, 2 Επισμηνιών και 4 Σμηνιών, καταργούνται. 3.Εις τους ισχύοντας εν τω Βασιλ. Ναυτικώ Οργανικούς αριθμούς (θέσεις) Αξιωματικών εκ πληρωμάτων και Υπαξιωματικών ειδικότητος Αρμενιστού προστίθενται κατά βαθμούς οι ακόλουθοι οργανικοί αριθμοί: α)Υποπλοιάρχων 3. β)Ανθυποπλοιάρχων ή Σημαιοφόρων 4. γ)Αρχικελευστών 2. δ)Κελευστών 2. ε)Υποκελευστών Α΄ 4. 4-6.(Προσωρινής ισχύος). 7.Οι μεταταγησόμενοι εις το Β.Ν. καθίστανται υποχρεωτικώς μέτοχοι του Μ.Τ.Β.Ν. και του Τ.Α.Β.Ν. Ο χρόνος συμμετοχής των εις το Μ.Τ.Β.Α. και Τ.Α.Β.Α. λογίζεται ως χρόνος συμμετοχής των αντιστοίχως εις Μ.Τ.Β.Ν. και Τ.Α.Β.Ν. 8-15.(Μεταβατικαί διατάξεις). Β΄.Αεροναυαγοσωστικά σκάφη. Εγκαταστάσεις. Υλικόν. 16.Τα Αεροναυαγοσωστικά σκάφη εντάσσονται εις την δύναμιν του Β.Ν. 17.Αι εγκαταστάσεις της Α.Ν.Μ. Πειραιώς και Περάματος περιέρχονται εις την δικαιοδοσίαν του Β.Ν. από της παραλαβής της. 18.Επίσης περιέρχεται εις την δικαιοδοσίαν του Β.Ν. άπαν το ειδικόν υλικόν το προοριζόμενον δια τας ανάγκας της Α.Ν.Μ. (μηχανολογικόν και μη, ανταλλακτικοί κινητήρες, ανταλλακτικά κινητήρων, ανταλλακτικά γάστρας-συσκευών Ρ/Τ και Ρ/Γ κλπ.). 19.Κατ’ εξαίρεσιν τα χρησιμοποιούμενα εις την βάσιν της Α.Ν.Μ. 2 ηλεκτροπαραγωγά ζεύγη θα επιστραφώσιν εις την Β.Α. μετά τρίμηνον από της παραλαβής της Μονάδος. Γ΄.Δαπάναι Συντηρήσεως 20.(Μεταβατική διάταξις). 21.Εις περιπτώσεις καθ’ ας τα Αεροναυαγοσωστικά σκάφη λόγω της αποστολής των ορμούσιν εις περιοχάς εις ας δεν υπάρχουν εγκαταστάσεις αποθεμάτων του Β.Ν. αλλά της Ε.Β.Α., τότε τ’ αναγκαιούντα ειδικά καύσιμα του Β.Ν. αποθηκεύονται μερίμνη της Ε.Β.Α. και τούτο προς επίτευξιν οικονομιών. Σελ. 85 Αεροναυαγοσωστική Μονάδα 37.Β.ι.1 Δ΄.Υπαγωγή Μονάδος επιχειρησιακώς 22.Η Α.Ν.Μ. εξακολουθεί υπαγομένη επιχειρησιακώς υπό το Γεν. Επιτελ. Αεροπορίας (ΓΕΑ)(ΚΣΕΔ) όσον αφορά τα εν ενεργεία αεροναυαγοσωστικά σκάφη, άτινα δια την περίπτωσιν ταύτην ελέγχονται και κατευθύνονται υπ’ αυτού. Ο αριθμός τούτων καθορίζεται υπό του Υπουργείου Εθν. Αμύνης (Υ .ΕΘ.Α.) κατόπιν εισηγήσεως του Γ.Ε.Ν. και Γ .Ε.Α. 23.Η ισχύς της παρούσης, κυρωθησομένης νομοθετικώς, άρχεται από της δημοσιεύσεώς της εις την Εφημερίδα της Κυβερνήσεως. Εκδόσαν προς τούτο την υπ’ αριθ. 1851 παρούσαν πράξιν του. 2.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Σελ. 86 37.Β.ι.1 Αεροναυαγοσωστική Μονάδα

[Source: greek_legal_code_raptarchis | Tokens: 3398]